กทม.ป่วน! พบผู้ติดเชื้อโควิด วันนี้ 17 ราย เป็น “กลุ่มแพทย์” 15 ราย
กทม.ป่วน! พบผู้ติดเชื้อโควิด วันนี้ 17 ราย เป็น “กลุ่มแพทย์” 15 ราย
กทม.ป่วน! พบผู้ติดเชื้อโควิด วันนี้ 17 ราย เป็น “กลุ่มแพทย์” 15 ราย
30 ธ.ค. 2563

ผู้สื่อข่าวรายงานว่า วันนี้ (30 ธ.ค.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) รายงานตัวเลขผู้ติดเชื้อไวรัสโควิด-19 ในพื้นที่กรุงเทพมหานคร (กทม.) พบผู้ติดเชื้อใหม่ประจำวัน 17 ราย โดยแบ่งเป็น 2 กลุ่ม ดังนี้
กลุ่มแรก ติดเชื้อในประเทศที่เชื่อมโยงกับกรณี จ.สมุทรสาคร จำนวน 2 ราย เป็นสัญชาติไทยทั้งหมด ประกอบด้วย เพศชาย 1 ราย อายุ 28 ปี และเพศหญิง 1 ราย อายุ 26 ปี ไม่มีอาการป่วยทั้ง 2 ราย โรงพยาบาลเอกชนในกทม.
และกลุ่มที่ 2 ติดเชื้อในประเทศ จากสถานบันเทิง ชุมชน อาชีพเสี่ยง สัมผัสผู้ป่วย และที่เป็นบุคลากรทางการแพทย์ จำนวน 15 ราย เป็นสัญชาติไทย 14 ราย และสัญชาติเวียดนาม 1 ราย
ประกอบด้วย เพศชาย 4 ราย อายุ 28, 63 (2 ราย) และ 78 ปี เพศหญิง 11 ราย อายุ 4, 14, 26, 42, 43, 47 (2 ราย), 57, 58, 61 และ 67 ปี มีอาการป่วย 8 ราย ไม่มีอาการป่วย 7 ราย รักษาตัวที่โรงพยาบาลศิริราช 6 ราย, โรงพยาบาลจุฬาลงกรณ์ 4 ราย, โรงพยาบาลสมเด็จพระปิ่นเกล้า 1 รายและโรงพยาบาลเอกชน 4 ราย
ผู้สื่อข่าวรายงานเพิ่มเติมว่า หากรวมยอดผู้ติดเชื้อระลอกใหม่สะสมในกทม.เมื่อวันที่ 29 ธ.ค. 2563 ซึ่งมียอดผู้ติดเชื้อสะสม 108 ราย หากรวมตัวเลขวันนี้ด้วย จะเป็น 125 ราย